CELEX: 32015R0047
Language: et
Date: 2015-01-14 00:00:00
Title: Komisjoni rakendusmäärus (EL) 2015/47, 14. jaanuar 2015 , milles käsitletakse loa andmist Bacillus licheniformis 'e (DSM 21564) abil toodetud α-amülaasi valmistise kasutamiseks lüpsilehmade söödalisandina (loa hoidja DSM Nutritional Products Ltd., keda esindab DSM Nutritional Products Sp.Z.o.o)  EMPs kohaldatav tekst

15.1.2015   
            
            
               ET
            
            
               Euroopa Liidu Teataja
            
            
               L 9/8
            
         KOMISJONI RAKENDUSMÄÄRUS (EL) 2015/47,
   14. jaanuar 2015,
   milles käsitletakse loa andmist Bacillus licheniformis'e (DSM 21564) abil toodetud α-amülaasi valmistise kasutamiseks lüpsilehmade söödalisandina (loa hoidja DSM Nutritional Products Ltd., keda esindab DSM Nutritional Products Sp.Z.o.o)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus Bacillus licheniformis'e (DSM 21564) abil toodetud α-amülaasi valmistise kasutamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (3)
            
            
               Taotluses käsitletakse Bacillus licheniformis'e (DSM 21564) abil toodetud α-amülaasi valmistise lubamist lüpsilehmade söödalisandina ning selle klassifitseerimist söödalisandite kategooriasse „zootehnilised lisandid”.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 15. juuni 2012. aasta (2) ja 9. oktoobri 2013. aasta (3) arvamustes järeldusele, et kavandatud kasutustingimuste juures ei avalda Bacillus licheniformis'e (DSM 21564) abil toodetud α-amülaasi valmistis kahjulikku mõju loomade ja inimeste tervisele ega keskkonnale. Lisaks märkis toiduohutusamet, et laktatsiooniperioodi esimesel poolel suurendas söödalisand märkimisväärselt piimaandi. Samas märkis ta, et sellist järeldust ei saa siiski teha kogu laktatsiooniperioodi kohta. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva kõnealuse söödalisandi analüüsimeetodi kohta.
            
         
               (5)
            
            
               
                  Bacillus licheniformis'e (DSM 21564) abil toodetud α-amülaasi valmistise hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (6)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Loa andmine
   Lisas kirjeldatud valmistist, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. jaanuar 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 268, 18.10.2003, lk 29.
   
      (2)  EFSA Journal (2012); 10(7):2777.
   
      (3)  EFSA Journal (2013); 11(10):3434.
   
      LISA
      
                  Söödalisandi identifitseerimisnumber
               
               
                  Loa hoidja
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Aktiivsuse ühikuid 12 % niiskusesisaldusega täissööda kg kohta
               
            
                  
                     Zootehniliste lisandite kategooria. Funktsionaalrühm: seedimist soodustavad ained.
                  
               
            
                  4a21
               
               
                  DSM Nutritional products Ltd., keda esindab DSM Nutritional Products Sp. Z.o.o
               
               
                  α-amülaas
                  EC 3.2.1.1
               
               
                  
                     Söödalisandi koostis
                  
                  
                     Bacillus licheniformis'e (DSM 21564) abil toodetud α-amülaasi valmistis, mille aktiivsus on vähemalt järgmine:
                  
                               
                           
                           
                              tahkel kujul: 160 KNU (1)/g;
                           
                        
                               
                           
                           
                              vedelal kujul: 240 KNU/g.
                           
                        
                     Toimeaine kirjeldus
                  
                  
                     Bacillus licheniformis'e (DSM 21564) abil toodetud α-amülaas EC 3.2.1.1.
                  
                     Analüüsimeetod
                      (2)
                  
                  α-amülaasi määramine:
                  kolorimeetriline meetod, mille puhul mõõdetakse värviliste osakeste kogust. mis saadakse α-amülaasi toimel punasele tärklisele.
               
               
                  Lüpsilehmad
               
               
                  —
               
               
                  300 KNU
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustingimused ja granuleerimispüsivus.
                           
                        
                              2.
                           
                           
                              Kasutamiseks kuni laktatsiooniperioodi neljateistkümnenda nädalani.
                           
                        
                              3.
                           
                           
                              Kasutajate ohutus: käsitlemisel tuleks kasutada respiraatorit, kaitseprille ja kaitsekindaid.
                           
                        
               
                  4. veebruar 2025
               
            
         (1)  1 KNU on ensüümi kogus, mille toimel pH 7,0 ja temperatuuri 37 °C juures vabaneb 1,86 mM etülideen-G7-p-nitrofenüül-maltoheptaosiidist 6 mikromooli p-nitrofenooli minutis.
      
         (2)  Analüüsimeetodite andmed on kättesaadavad referentlabori veebilehel: https://ec.europa.eu/jrc/en/eurl/feed-additives/evaluation-reports.